LV Eiropas Savienības Oficiālais Vēstnesis C 79/18

Dalībvalstu paziņotā informācija par valsts atbalstiem, kas piešķirti saskaņā ar Komisijas Regulu (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

2011/C 79/08

Atbalsta Nr.: SA.31971 (2010/XA)

Dalībvalsts: Itālija

Reģions:

Provincia Autonoma di Trento

Atbalsta shēmas nosaukums vai individuālā atbalsta saņēmēja uzņēmuma nosaukums:

Disciplina relativa alla concessione degli indennizzi per i danni agli allevamenti colpiti da «Micoplasma agalactiae» (Agalassia contagiosa).

Juridiskais pamats: Provinces mērogā:

L.P. 4 del 28 marzo 2003«Sostegno dell’economia agricola, disciplina dell’agricoltura biologica e della contrassegnazione di prodotti geneticamente non modificati». Capo IX «Eventi calamitosi»; articolo 52 «Altri eventi naturali»,

deliberazione della Giunta provinciale n. 2362 del 15 ottobre 2010, con la quale sono state approvate le Direttive all’Azienda provinciale per i Servizi Sanitari per l’attuazione del Piano di controllo finalizzato all’eradicazione della Agalassia contagiosa negli allevamenti di soli caprini e negli allevamenti misti con prevalenza di animali caprini sugli ovini,

deliberazione n. 2623 del 19 novembre 2010 avente per oggetto: «Disciplina relativa alla concessione degli indennizzi per i danni agli allevamenti colpiti da “Micoplasma agalactiae” (Agalassia contagiosa)».

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Zaudējumu un attiecīgā valsts ieguldījuma novērtēšana veikta, izmantojot datus par epidēmiju, kurus apstiprinājusi veselības aizsardzības iestāde; pamatojoties uz pašlaik pieejamajiem datiem un ņemot vērā to, ka atbalsta shēma ir spēkā līdz 2013. gada 31. decembrim, lēš, ka gada kopējie izdevumi būs EUR 200 000.

Atbalsta maksimālā intensitāte: Atbalstu paredzēts piešķirt 90 % un 70 % apmērā no aplēstajiem zaudējumiem.

Atbalsta shēmā paredzēto atlīdzību piešķir tieši lauksaimniecības uzņēmumam – nokauto dzīvnieku īpašniekam vai turētājam ar īpašnieka tiesībām –, kurš cietis zaudējumus.

Īstenošanas datums: Atbalsta shēmu īsteno no dienas, kad Eiropas Komisijas Lauksaimniecības un lauku attīstības ģenerāldirektorāta tīmekļa vietnē publicēts atbrīvojuma pieprasījuma reģistrācijas numurs.

Atbalsta shēmas vai individuālā atbalsta ilgums: Atbalstu varēs piešķirt vēlākais līdz 2013. gada 31. decembrim.

Atbalsta mērķis: Atbalsta shēmas mērķis ir kompensēt lopkopjiem, kuru saimniecības atrodas provinces teritorijā un kuru audzētos dzīvniekus skārusi baktērijas Mycoplasma agalactiae izraisītā kontagiozā agalaktija, nokaujamo lopu vērtību, piena produkcijas zaudējumu, kā arī izmaksas, kas saistītas ar ganāmpulku profilaktisko konfiskāciju.

Kompensāciju paredzēts izmaksāt, piemērojot Regulas (EK) Nr. 1857/2006 10. pantu.

Attiecīgā(-ās) nozare(-es): NACE kodam A00122 atbilstīgās nozares (aitu, kazu, zirgu, ēzeļu, mūļu un zirgēzeļu audzēšana)

Piešķīrējas iestādes nosaukums un adrese:

Provincia Autonoma di Trento Servizio Aziende agricole e territorio rurale Via G.B. Trener 3 38100 Trento TN ITALIA

Tīmekļa vietne:

— http://www.consiglio.provincia.tn.it/banche_dati/codice_provinciale/clex_ricerca_per_campi.it.asp (lai apskatītu provinces likumu, jāievada tikai tā numurs un gads),

— http://www.delibere.provincia.tn.it/ricerca_delibere.asp (jāievada tikai interesējošā lēmuma numurs un pieņemšanas gads).

Papildu informācija: Šīs atbalsta shēmas kompensācijas maksājumus piešķir kā daļu no valsts programmas par dzīvnieku slimību novēršanu un kontroli. Šajā saistībā tiek norādīts, ka ar 2010. gada 15. oktobra lēmumu Nr. 2362 ir apstiprināti provinces Veselības aizsardzības biroja (Azienda provinciale per i Servizi Sanitari) rīkojumi par kontroles plāna īstenošanu kontagiozās agalaktijas iznīdēšanai kazkopības saimniecībās un tādās jauktās kazu un aitu audzēšanas saimniecībās, kurās pārsvarā ir kazas.

Atbalsta Nr.: SA.32084 (2010/XA)

Dalībvalsts: Apvienotā Karaliste

Reģions: Skotija

Atbalsta shēmas nosaukums vai individuālā atbalsta saņēmēja uzņēmuma nosaukums:

Cairngorms and Loch Lomond & The Trossachs National Park Authorities’ Provision of Technical Support

Juridiskais pamats:

National Parks (Scotland) Act 2000

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Shēmas kopējie izdevumi ir GBP 990 000.

Atbalsta maksimālā intensitāte: 100 %

Īstenošanas datums: Shēma sāks darboties 2011. gada 1. janvārī. Tomēr maksājumi tiks veikti tikai pēc tam, kad Komisija būs piekritusi shēmas uzsākšanai.

Atbalsta shēmas vai individuālā atbalsta ilgums: Shēma sāks darboties 2011. gada 1. janvārī un tiks pabeigta 2013. gada 31. decembrī.

Atbalsta mērķis: Shēmas ietvaros tiks sniegts tehniskais atbalsts ražotājiem, kuri darbojas nacionālā parka teritorijā, saskaņā ar 15. panta noteikumiem. Shēmā tiks ievēroti nosacījumi un pieļaujamā atbalsta intensitāte; atbalsts neietvers tiešus maksājumus ražotājiem, bet tiks piešķirts natūrā subsidētu pakalpojumu veidā.

Attiecīgā(-ās) nozare(-es): Atbalsta shēmu piemēro maziem un vidējiem uzņēmumiem, kas nodarbojas ar lauksaimniecības produktu primāro ražošanu.

Piešķīrējas iestādes nosaukums un adrese:

National Park H.Q Carrochan Road Balloch Scotland G83 8EG UNITED KINGDOM

Tīmekļa vietne: http://www.lochlomond-trossachs.org/looking-after/support-for-land-managers/menu-id-653.html

Papildu informācija: —